
Két év 2012-13

A címben említett időtartam az utóbbi két évemre utal, mely során alkalmam nyílt a Magyar Képzőművészeti Egyetemhez kapcsolódó események (Nyílt Nap 2012/2013, MalomKörzés kiállítás, Felvételi előkészítő) illetve egy kiállítótér arculatának (Kondor Béla Galéria) tervezésében részt venni. Témámnak azért ezt a projektet választottam, mert jól bemutatja, hogy a feladat nehézsége nem csak az, hogy hosszabb távon megújuló grafikával kell megjelenni egy adott intézmény kapcsán, de folyamatosan szem előtt kell tartani az egyetem tradíciója és hagyományai mellett a kortárs művészeti irányzatokat és egyúttal azokra is reflektálni. Ezt a kettősséget igyekeztem tovább vinni a munkáimban is, melyek amellett, hogy állandóan frissültek, ugyan azokhoz a gyökerekhez nyúlnak vissza. Az órákon megszerzett szakelméleti és történeti tudásomat gyakorlatban tudtam kipróbálni azon intézmény falain belül, melynek előadásait látogattam.



